અત્રે એ નિર્દેશ કરવો જરૂરી છે કે સર્વ શિક્ષા અભિયાનનો મુખ્ય ઉદ્દેશ રાઇટ ટુ એજ્યુકેશન એકટની જોગવાઇ મુજબ ૬ થી ૧૪ વર્ષના તમામ બાળકોના નામાંકન, સ્થાયીકરણ, માળખાકીય સુવિધાઓ, ગુણવત્તાયુકત શિક્ષણ પૂરૂં પાડી તેમનું ધોરણ ૧ થી ૮નું પ્રારંભિક શિક્ષણ પૂરૂં પાડવાનો છે. રાજ્યમાં જુદી-જુદી ભૌગોલિકતા, સામાજિક અને વ્યવસાયિક વૈવિધ્યતાને કારણે કે વાલીઓના સ્થળાંતર જેવા કારણોથી ખાસ કરીને અગરિયા વિસ્તારના જિલ્લાઓ કચ્છ, પાટણ, સુરેન્દ્રનગર, અમરેલી, બનાસકાંઠા, ભાવનગર, ભરૂચ જિલ્લાઓમાં વાલીઓ છ થી આઠ માસના સમયગાળા દરમિયાન અગરિયા વિસ્તારમાં કામગીરી માટે સ્થળાંતર કરે છે.